Rámcová dohoda 
 „Dodávka – chlieb a pečivo“
uzatváraná podľa § 409 a nasl. zákona č. 513/1991 Zb. Obchodný zákonník v znení neskorších predpisov  a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
 (ďalej len „Dohoda“)

Článok I.
 Zmluvné strany

1.1 Kupujúci :	

Názov:			Základná škola
Sídlo			Dlhé Hony 1, Trenčín
IČO:			36126543
DIČ:			2021609612
Zastúpená:   			       Mgr. Michal Galko, riaditeľ školy
Bankové spojenie: 		       Československá obchodná banka, a.s.
Číslo účtu:  			       IBAN: SK 75 7500 0000 0040 1647 4495
SWIFT: 			       CEKOSKBX
Tel.:   				       032/6520544
e-mail: 			       zs.dlhehony@stonline.sk

kontaktná osoba: 		       Ing. Gabriela Bušová
e-mailový kontakt, telefónne číslo na kontaktnú osobu: jedalen@zsdhony.sk
miesto dodania: 		       Dlhé Hony 1, 911 01  Trenčín		

	(ďalej v tejto Dohode označovaný len ako „Kupujúci“)

1.2 Predávajúci:
Názov:				     	
Sídlo:				       	
Štatutárny zástupca:		       	
IČO:				       	
DIČ:				       	
IČ DPH:			       	
Bankové spojenie:			
Číslo účtu:			       
Tel:				       
e-mail:				       
kontaktná osoba: 		       
e-mail kontaktnej osoby: 	       

	(ďalej v tejto Dohode označovaný len ako „Predávajúci“) 		

(Kupujúci a Predávajúci sú pre účely tejto Dohody ďalej spoločne označovaní ako „Zmluvné strany“)


Článok II.
Východiskové informácie
2.1 Táto Dohoda sa uzatvára ako výsledok verejného obstarávania  na dodanie tovarov „Dodávka – chlieb a pečivo“ ktorý realizoval Kupujúci prieskumom trhu podľa § 117  zákona č. 343/2015 Z. z. Zákon o verejnom obstarávaní a o zmene a doplnení niektorých zákonov v platnom a účinnom znení.
2.2  Predávajúci sa zaväzuje, že bude pri plnení tejto Dohody postupovať podľa jej ustanovení a v súlade s výzvou na predloženie ponuky a s ponukou, ktorú Predávajúci predložil Kupujúcemu  v zákazke na dodanie tovarov „Dodávka – chlieb a pečivo“,  a ktorá je archivovaná u Kupujúceho ako súčasť dokumentácie o tejto zákazke. Tieto dokumenty (tzn. Výzva na predloženie ponuky  a ponuka) sú obom zmluvným stranám známe, boli zmluvnými stranami navzájom odovzdané a obe zmluvné strany ich považujú za súčasť tejto Dohody.
Článok III.
Predmet rámcovej dohody
3.1 Predmetom tejto Dohody je dodávka tovaru Predávajúcim - „Dodávka – chlieb a pečivo“ (ďalej len „tovar"), uvedeného v prílohe č. 1 tejto Dohody, ktorá je jej neoddeliteľnou súčasťou, vrátane služieb súvisiacich s dopravou na miesto dodania prepravnými prostriedkami Predávajúceho a spôsobom v súlade s príslušnými platným právnymi a hygienickými predpismi, vyložením tovaru do skladu na mieste určenia, na základe objednávok Kupujúceho a za podmienok, uvedených v tejto Dohode a príslušnej objednávke Kupujúceho a záväzok Kupujúceho riadne objednaný tovar prevziať a zaplatiť zaň Predávajúcemu dohodnutú cenu, podľa platobných podmienok dohodnutých v tejto Dohode.

3.2 Množstvá uvedené v prílohe č.1 sú množstvá len predpokladané počas trvania Dohody a Kupujúci je oprávnený objednať si väčšie, resp. menšie množstvo tovaru a to na základe jeho aktuálnych potrieb. Predávajúci teda nebude uplatňovať voči Kupujúcemu žiadne sankcie za odobratie vyššieho alebo nižšieho množstva tovaru ako je predpokladané množstvo.

Článok IV.
Doba platnosti rámcovej dohody
4.1 Táto Dohoda sa uzatvára na dobu určitú, na 12 mesiacov odo dňa nadobudnutia jej účinnosti alebo do vyčerpania finančného limitu  predpokladanej hodnoty Dohody  6 569,24 EUR bez DPH (doplní Predávajúci podľa svojej ponuky), podľa toho, ktorá skutočnosť nastane skôr.

4.2 Tovar bude Predávajúcim dodávaný priebežne, počas doby plnenia Dohody, na základe objednávok Kupujúceho.
Článok V.
Cena tovaru
5.1 Kupujúci za Predávajúcim riadne dodaný, odovzdaný a Kupujúcim prevzatý tovar, podľa podmienok dohodnutých v tejto Dohode, zaplatí Predávajúcemu cenu podľa tohto článku Dohody.

5.2 Maximálna cena za tovar je uvedená v prílohe č. 1 tejto Dohody.

5.3 Ceny sú stanovené dohodou zmluvných strán ako maximálne ceny v súlade so zákonom NR SR č. 18/1996 Z. z. o cenách v znení neskorších predpisov a vychádzajú z ponuky Predávajúceho predloženej do zákazky, ktorá predchádzala uzatvoreniu tejto Dohody.

5.4 Ceny jednotlivých položiek tovaru sú uvedené ako maximálne jednotkové ceny v štruktúrovanom rozpočte ceny - cenníku (ďalej aj ako „cenník"), ktorý tvorí prílohu č. 1 tejto Dohody.

5.5 Maximálne jednotkové ceny tovaru  obsahujú všetky náklady Predávajúceho, ktoré mu vnikli v súvislosti s dodaním tovaru Kupujúcemu (napr. vrátane dodávky na miesto dodania, príslušných daní a iných platieb, náklady na balenie a pod.) Sadzba DPH bude účtovaná v súlade so všeobecne platnými predpismi v čase fakturácie.

5.6 Maximálne jednotkové ceny v zmysle bodu 5.4 tohto článku je možné meniť (upravovať smerom nahor) len na základe uzavretého dodatku k tejto Dohode v prípade zmeny colných a daňových predpisov a v súlade so zákonom o verejnom obstarávaní. 


5.7 V prípade, ak počas platnosti tejto Dohody prestane byť ktorýkoľvek z tovarov uvedených v prílohe č.1 k tejto Dohode vyrábaný, resp. zmení sa jeho zloženie, prípadne gramáž a pod. , je Kupujúci oprávnený požadovať od Predávajúceho  a Predávajúci povinný dodať Kupujúcemu tovar najviac podobný (zložením, váhou a pod.) pôvodne dodávanému tovaru. Cena za takýto tovar bude určená ako aktuálny priemer jednotkovej ceny za dodávku tovaru, určenej z troch najlacnejších ponúk získaných v rámci prieskumu trhu, ktorý vykoná kupujúci počas trvania tejto Dohody.  

5.8 	 Predávajúci sa zaväzuje kupujúcemu znížiť jednotkové ceny  za dodávku tovaru kedykoľvek počas trvania   tejto Dohody, a to v prípade  preukázateľného zníženia cien tovaru na trhu o  5% a viac  oproti  cenám uvedeným  v prílohe č. 1 tejto Dohody, na základe uzavretého dodatku k tejto Dohode. Výška poníženej jednotkovej ceny  za dodávku tovaru bude určená ako aktuálny priemer jednotkovej  ceny za dodávku tovaru, určenej z troch najlacnejších ponúk získaných v rámci prieskumu trhu, ktorý vykoná kupujúci počas trvania tejto Dohody.



Článok VI.
Podmienky dodávky a odberu tovaru
6.1 Predávajúci bude dodávať Kupujúcemu a Kupujúci bude od Predávajúceho odoberať po dobu trvania tejto Dohody tovar uvedený v čl. III. tejto Dohody. Konkrétne množstvo a druh tovaru bude uvedený v objednávkach Kupujúceho, ktoré môžu byť realizované  písomne, resp. e-mailom alebo telefonicky. V prípade, ak Predávajúci po obdržaní Objednávky zistí, že nebude schopný z akýchkoľvek dôvodov na jeho strane dodať tovar podľa objednávky, je povinný  túto skutočnosť  bezodkladne oznámiť Kupujúcemu.


6.2 Bezprostredne po dodaní tovaru bude podpísaný  Dodací list, ktorý bude obsahovať minimálne označenie Predávajúceho, Kupujúceho, konkrétne označenie a množstvá dodaných tovarov, dátum dodania a prevzatia tovaru, meno a priezvisko odovzdávajúcej a preberajúcej osoby a ich vlastnoručné podpisy. Kópiu dodacieho listu je Predávajúci povinný priložiť k faktúre.

6.3 Pri plnení tejto Dohody je Predávajúci povinný dodržiavať všetky platné právne predpisy Slovenskej republiky a Európskej únie, je povinný postupovať odborne a s vynaložením odbornej starostlivosti a počínať si tak, aby nedochádzalo k škodám.

6.4 V prípade, ak bude tovar dodaný vo vratných obaloch (napr. prepravky), budú tieto vratné obaly vrátené pri nasledujúcej dodávke tovaru, ak sa Zmluvné strany nedohodnú inak.


6.5 Predávajúci bude prevádzať na Kupujúceho vlastnícke práva k tovaru dodanému na základe objednávky a Kupujúci sa zaväzuje uhradiť Predávajúcemu cenu, dohodnutú s Predávajúcim a uvedenú a potvrdenú na dodacom liste a vystavenej faktúre, v súlade s touto Dohodou.

6.6 Kupujúci nie je viazaný povinnosťou odobrať celé predpokladané množstvo tovaru, uvedené v prílohe č. 1 tejto Dohody. Predávajúci bude kupujúcemu fakturovať len objednané a prevzaté množstvo tovaru.

6.7 Predávajúci sa zaväzuje odovzdať Kupujúcemu objednaný tovar v bezchybnom stave, v stanovenej lehote, na miesto a v množstvách určených v
objednávke. Pri dodaní objednaného tovaru Predávajúci odovzdá
dodací list, so všetkými potrebnými náležitosťami, ktorý po ukončení prevzatia objednaného tovaru podpíše zástupca Predávajúceho i Kupujúceho. Pri plnení tejto Dohody sa Predávajúci zaväzuje dodržiavať príslušné právne predpisy, hygienické a technické normy súvisiace s plnením tejto Dohody. 

6.8 Predávajúci zodpovedá za kvalitu dodaného tovaru, ktorá musí byť v súlade so zákonom NR SR č. 152/1995 Z. z. o potravinách v znení neskorších predpisov, Potravinovým kódexom a s ostatnými platnými právnymi predpismi Slovenskej republiky a Európskej únie týkajúcich sa predmetu tejto Dohody. 

6.9 Preprava dodaného tovaru  musí byť zabezpečená vozidlom, ktoré je v závislosti od druhu dodávaného tovaru izotermické a strojovo chladené a je hygienicky spôsobilé na prepravu potravín a surovín živočíšneho pôvodu.

Článok VII.
Podmienky odovzdania a prevzatia tovaru a zodpovednosť za chyby
7.1 Miesto odovzdania a prevzatia tovaru je uvedené v záhlaví tejto Dohody, prípadne môže byť spresnené v objednávke.

7.2 Kupujúci doručí Predávajúcemu objednávku, predmetom ktorej je dodávka tovaru na nasledovný pracovný týždeň  najneskôr   do piatku 15:00 hodiny. V prípade, ak by na piatok pripadal deň pracovného pokoja, doručí Kupujúci objednávku v posledný pracovný deň predchádzajúci dňu pracovného pokoja. Predávajúci je povinný konkrétny tovar požadovaný v objednávke dodať a odovzdať Kupujúcemu vždy denne a to vždy  v čase od 6:00 hod. do 08:00 hod. V prípade, ak by na takýto deň  pripadol deň pracovného pokoja, Predávajúci dodá tovar v najbližší pracovný deň príslušného týždňa.

7.3 Kupujúci  (osoba preberajúca tovar za  Kupujúceho) je pri prevzatí tovaru povinný prekontrolovať jeho úplnosť, kompletnosť, balenie  a svojim podpisom na dodacom liste túto skutočnosť potvrdiť. V prípade akýchkoľvek chýb tovaru resp. nesúladu dodávky s údajmi na dodacom liste, je Kupujúci povinný túto skutočnosť ihneď pri preberaní tovaru u Predávajúceho reklamovať a uviesť nedostatky na dodacom liste. Ich akceptovanie Predávajúci potvrdí na dodacom liste svojim podpisom. Bezchybnosť dodávky potvrdzuje Kupujúci Predávajúcemu podpisom dodacieho listu.

7.4 Ak pri prevzatí tovaru zistí Kupujúci, že ide o nekompletnú dodávku objednaného  tovaru, nezodpovedajúceho dohodnutej kvalite, resp. neoznačeného, poškodeného, s nevyhovujúcim dátumom spotreby a pod. a  túto skutočnosť potvrdí na dodacom liste aj Predávajúci (osoba odovzdávajúca tovar Kupujúcemu), Predávajúci je povinný dodaný tovar vymeniť v lehote uvedenej v ods.7.5 tohto článku, ak sa zmluvné strany nedohodnú inak. Predávajúci (osoba odovzdávajúca tovar Kupujúcemu) nesmie bezdôvodne odoprieť podpísanie dodacieho listu v prípade, ak  Kupujúci reklamuje tovar. V prípade, ak Predávajúci (osoba odovzdávajúca tovar Kupujúcemu) nesúhlasí s reklamáciou Kupujúceho uvedie túto skutočnosť v dodacom liste a následne je štatutárny zástupca Predávajúceho povinný vyjadriť sa písomne (mailom) k reklamácii do 24 hodín odo dňa podpísania dodacieho listu Kupujúcim. 

7.5 V prípade, ak predmetom reklamácie bude tovar, ktorý má byť Kupujúcim použitý v deň dodania, je Predávajúci povinný tento tovar vymeniť za bezchybný v lehote do 1 hodiny od okamihu  uplatnenia reklamácie – uvedenú lehotu je nutné dodržať vzhľadom k tomu, že z dodaného tovaru sa začína variť bezprostredne po jeho dodaní. V prípade, ak predmetom reklamácie bude tovar, ktorý má byť Kupujúcim použitý v iný deň, ako je deň dodania, je Predávajúci povinný tento tovar vymeniť za bezchybný v lehote do nasledujúceho dňa do 8:00 hod po dni uplatnenia reklamácie, pokiaľ sa zmluvná strany nedohodnú inak.

7.6 Vzhľadom k tomu, že  u niektorých tovarov je možné zistiť ich kvalitu (resp. či nie sú „pokazené“) až po ich otvorení/rozbalení – ktoré sa uskutoční až v deň ich použitia, je Kupujúci oprávnený takéto chyby tovaru – ktoré mohol zistiť až po otvorení/rozbalení obalu tovaru reklamovať bezodkladne po zistení takejto chyby a Predávajúci je povinný tento tovar vymeniť za bezchybný v lehote do 1 hodiny od prijatia uplatnenia reklamácie. 

7.7 Chyby dodávky tovaru musia byť do vystavenia faktúry Predávajúcim odstránené. Kupujúci bude akceptovať iba faktúru za dodávku bezchybného tovaru v súlade s objednávkou.

7.8 Kontaktné osoby pre účely tejto Dohody sú uvedené v záhlaví Dohody. V prípade, ak dôjde k zmene týchto osôb, je dotknutá zmluvná strana povinná oznámiť túto zmenu bezodkladne druhej zmluvnej strane písomne (resp. mailom).

7.9 Vzhľadom k tomu, že tovary, ktoré sú predmetom tejto Dohody, majú rôznu dobu trvanlivosti/doby spotreby sa Predávajúci  zaväzuje dodávať tovar, ktorý v čase dodania nemá uplynutú viac ako jednu polovicu výrobcom stanovenej expiračnej doby a počas stanovenej exspiračnej doby bude mať vlastnosti stanovené kvalitatívnymi parametrami.

Článok VIII.
Platobné podmienky a fakturácia
8.1 Finančné plnenie uskutoční kupujúci na základe faktúr, vystavených Predávajúcim v súlade s platnými právnymi predpismi.

8.2 Cena za jednotlivé tovary sú uvedené v prílohe č.1 a   je stanovená v súlade so zákonom č. 18/1996 Z. z. o cenách v platnom znení  a v súlade s ponukou Dodávateľa predloženou vo verejnej súťaži, ktorá predchádzala uzatvoreniu tejto Dohody. 

8.3 Objednávateľ neposkytne Dodávateľovi žiadny preddavok.

8.4 Predávajúci bude vystavovať  a doručovať Kupujúcemu faktúry denne a to za tovar dodaný v ten deň, pričom posledná faktúra v danom kalendárnom mesiaci musí byť Kupujúcemu doručená najneskôr v posledný deň kalendárneho mesiaca. Faktúra bude doručená Kupujúcemu na miesto dodania tovaru. Pokladom pre vystavenie faktúry a jej súčasťou budú dodacie listy potvrdené osobou, ktorá tovar prevzala. Fakturovaný bude vždy len skutočne dodaný a prevzatý tovar. 

8.5 Každá faktúra je splatná 30 dní odo dňa  jej doručenia Kupujúcemu.

8.6 Každá faktúra musí mať náležitosti daňového dokladu. Ak faktúra nebude úplná alebo bude obsahovať nesprávne údaje, vrátane príloh k faktúre, bude takáto faktúra Predávajúcemu vrátená. Ak Predávajúci  po vrátení faktúry predloží opravenú faktúru, v takom prípade začne plynúť nová 30 dňová lehota splatnosti faktúry po jej opätovnom doručení Kupujúcemu.

8.7 Objednávateľ uhradí Dodávateľovi faktúry bezhotovostne v lehote splatnosti na bankový účet Dodávateľa uvedený v záhlaví tejto Dohody.

8.8 V prípade omeškania Kupujúceho s úhradou faktúry je Predávajúci oprávnený požadovať od Kupujúceho úrok z omeškania vo výške 0,01% z dlžnej sumy za každý aj začatý deň omeškania. 


Článok IX.
Sankcie
9.1     V prípade, ak Predávajúci:
a) nedodá tovar v kvalite alebo množstve  alebo v lehote požadovanej Kupujúcim v súlade s touto Dohodou
b) nezabezpečí výmenu reklamovaného tovaru v lehote uvedenej v tejto Dohode 
c) poruší povinnosť uvedenú v čl. VII ods.7.6 tejto Dohody
	
má Kupujúci nárok na zmluvnú pokutu a Predávajúci je povinný uhradiť Kupujúcemu zmluvnú pokutu vo výške 50 € za každé  takéto porušenie tejto Dohody. Pokuta je splatná dňom doručenia výzvy na úhradu zmluvnej pokuty Predávajúcemu . Túto zmluvnú pokutu je  Kupujúci oprávnený jednostranne si započítať s cenou, ktorú má vyplatiť Predávajúcemu na základe faktúry v zmysle tejto Dohody.  


Článok X.
Zánik rámcovej dohody
10.1  Táto Dohoda môže byť pred uplynutím doby jej trvania  ukončená vzájomnou písomnou dohodou oboch zmluvných strán, výpoveďou alebo odstúpením od Dohody.


10.2 Ktorákoľvek zmluvná strana môže túto Dohodu vypovedať i bez udania dôvodu. Výpoveď musí byť písomná a výpovedná lehota je v prípade podania výpovede Predávajúcim 1 mesiac a v prípade podania výpovede Kupujúcim 1 mesiace.  Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď doručená druhej zmluvnej strane.

10.3 Vypovedanie tejto Dohody neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto Dohody pred podaním výpovede.

10.4  Predávajúci aj Kupujúci môžu odstúpiť od tejto Dohody z dôvodov uvedených v ods. 10.5  a 10.6 tohto článku. Nároky na náhradu spôsobenej škody nie sú odstúpením od plnenia tejto Dohody dotknuté. Odstúpenie od tejto Dohody je účinné dňom jeho doručenia druhej zmluvnej strane.

10.5 Predávajúci môže od tejto Dohody odstúpiť, ak Kupujúci mešká  s úhradou jednotlivých faktúr o viac ako 60  dní odo dňa od ich splatnosti.

10.6 Kupujúci môže od tejto Dohody odstúpiť, ak Predávajúci:
 a) stratí spôsobilosť dodávať tovar podľa tejto Dohody (napr. zánik právnickej osoby a pod.),
 b) ak bol  na majetok Predávajúceho  vyhlásený konkurz, alebo ak vstúpil do likvidácie,
    c) Dodávateľ v rozpore s ustanoveniami tejto Dohody  zastavil vykonávanie predmetu Dohody alebo inak prejavuje svoj úmysel nepokračovať v plnení tejto Dohody,
    d)Predávajúci   bez predchádzajúceho súhlasu Kupujúceho  prevedie všetky alebo niektoré práva a záväzky vyplývajúce z tejto Dohody na tretie osoby,
     

Článok XI.
Indexačná doložka
 
1.   Zmluvné strany sa dohodli na aplikovaní indexačnej doložky. Nárok na uplatnenie indexačnej doložky vzniká zmluvným stranám najskôr po uplynutí 1 mesiaca odo dňa, v ktorom zmluva nadobudne účinnosť.
 
2.   V prípade, ak za predchádzajúci kalendárny mesiac bol zistený nárast resp. pokles cien o viac ako 1 % oproti predchádzajúcemu mesiacu, má ktorákoľvek zo zmluvných strán právo požiadať druhú zmluvnú stranu o uzatvorenie dodatku, predmetom ktorého bude zvýšenie/zníženie zmluvnej ceny a to v rozsahu zmeny ceny medzi cenou plnenia podľa tejto zmluvy a príslušným Indexom nárastu resp. poklesu cien (ďalej ako „zmena zmluvnej ceny“).
 
Pre určenie nárastu resp. poklesu jednotkových cien uvedených v tejto zmluve  sa bude vychádzať z týchto indexov a v tomto poradí - z:
0. Indexu spotrebiteľských cien – podrobné údaje – mesačne, ktorý mesačne zverejňuje Štatistický úrad Slovenskej republiky (ďalej ako „Index 1“ - http://datacube.statistics.sk/#!/view/sk/VBD_INTERN/sp0029ms/v_sp0029ms_00_00_00_sk ) pre jednotlivé príslušné položky uvedené v zmluve. 
1. Ak pre niektorú komoditu (položku v zmluve uvedenú v písm. a))  neexistuje individuálny mesačný ukazovateľ – v Indexe spotrebiteľských cien – podrobné údaje – mesačne  (Index 1), tak sa bude vychádzať z Indexu spotrebiteľských cien oproti predchádzajúcemu mesiacu pre ukazovateľ: „Potraviny a nealkoholické nápoje“ podukazovateľ 01.1.9 „Potravinárske výrobky inde neklasifikované“, ktorý mesačne zverejňuje Štatistický úrad Slovenskej republiky (ďalej ako „Index 2“ –
http://datacube.statistics.sk/#!/view/sk/VBD_INTERN/sp0029ms/v_sp0029ms_00_00_00_sk).
3. V prípade, ak Index podľa predchádzajúcej vety (t.z. Index 2) nebol Štatistickým úradom SR za predchádzajúci kalendárny mesiac zverejnený, bude sa indexácia cien na účely tohto ustanovenia posudzovať podľa všeobecného Indexu spotrebiteľských cien zverejneného Štatistickým úradom SR (spotrebiteľské ceny úhrnom) za predchádzajúci kalendárny mesiac (ďalej ako „Index 3“ - http://datacube.statistics.sk/#!/view/sk/VBD_INTERN/sp0004ms/v_sp0004ms_00_00_00_sk)
a to za predpokladu, že dôjde k nárastu alebo poklesu cien meraných prískušným indexom o viac ako 1%.
 
3.   Zmenu zmluvnej ceny možno realizovať maximálne 1x za príslušný kalendárny mesiac, v prípade nárastu cien o viac ako 1%, prostredníctvom uzatvorenia očíslovaného písomného dodatku k tejto zmluve podľa § 18 ods. 1 písm. a) zákona o verejnom obstarávaní; nárok na uzatvorenie ktorého si dotknutá zmluvná strana musí uplatniť najneskôr do 15 dní po zverejnení príslušného indexu za predchádzajúci kalendárny mesiac. Predmetom dodatku bude úprava zmluvnej ceny mechanizmom uvedeným v ods. 1 a 2. Pri určení percentuálnej hodnoty navýšenia zmluvnej ceny príslušným dodatkom sa vychádza vždy z aktuálnej hodnoty plnenia, t. j. hodnoty plnenia stanovenej zmluvou v znení jej prípadných neskorších dodatkov.
 
Príklad, ak sa pôvodná zmluvná cena (napr. 1,-€) zmenila dodatkom č. 1 (napr. 1,1€), tak pri určovaní jej zmeny sa bude vychádzať z jej aktuálnej ceny podľa dodatku č. 1 (1,1€),  a nie z pôvodnej zmluvnej ceny (1,-€).
 
4.   Nárok na uzatvorenie dodatku podľa tohto ustanovenia nevzniká dotknutej zmluvnej strane v prípade, ak dotknutá zmluvná strana neuplatní nárok na uzatvorenie dodatku v lehote podľa ods. 3 tohto článku.
Príklad: Zmluvná strana neuplatní včas právo na zmenu ceny za mesiac, v ktorom bol nárast o 2%. V ďalšom mesiaci bude nárast o 1,5 %. V tomto prípade má zmluvná strana nárok len na zvýšenie o 1,5%, pretože na zvýšenie o 2% jej zanikol nárok.
 
5.   Ak po dobu platnosti tejto zmluvy dôjde k nahradeniu ktoréhokoľvek z indexov podľa ods. 2 tohto článku novým indexom vyhlasovaným Štatistickým úradom SR, prípadne iným príslušným orgánom verejnej správy, ktorým by bol príslušný index podľa ods. 2 tohto článku nahradený, bude na účely uzatvorenia dodatku k tejto zmluve v súlade s týmto ustanovením použitý tento nový index s účinnosťou od jeho zverejnenia Štatistickým úradom SR, prípadne iným príslušným orgánom verejnej správy.
 
 
6. Lehota na prijatie návrhu na uzavretie dodatku k tejto zmluve je 7 dní odo dňa doručenia druhej zmluvnej strane.
V prípade, ak druhá zmluvná strana návrh na uzavretie zmluvy v uvedenej lehote neakceptuje, je povinná uhradiť zmluvnú pokutu vo výške 50 € za každý deň omeškania.
 
7. V prípade, ak niektorá zo zmluvných strán odmietne v určenej lehote uzavrieť dodatok k tejto zmluve, má druhá zmluvná strana právo odstúpiť od zmluvy.  

Článok XII.
Záverečné ustanovenia


11.1 Dohoda  je vyhotovená v troch  rovnopisoch, z ktorých Kupujúci  obdrží 2 vyhotovenia a Predávajúci  obdrží 1 vyhotovenia.

11.2 Táto Dohoda    nadobúda platnosť dňom jej  podpisu oprávnenými zástupcami oboch zmluvných strán a účinnosť nadobudne v deň nasledujúci po dni, v ktorom bude Dohoda zverejnená v súlade s § 47a ods. 1 zákona č. 40/1964 Zb. Občianskeho zákonníka v platnom znení.

11.3 Zmluvné strany sa dohodli, že všetky písomnosti týkajúce  sa tejto Dohody sa budú doručovať poštou doporučene na adresu sídla uvedenú v záhlaví tejto Dohody, pokiaľ druhá Zmluvná strana neoznámi inú adresu pre doručovanie. Písomnosti odoslané doporučene poštou sa považujú za doručené aj v prípade odmietnutia prevzatia zásielky adresátom alebo vrátenia zásielky ako neprevzatej v odbernej lehote, a to dňom odmietnutia prevzatia zásielky adresátom alebo dňom vrátenia neprevzatej zásielky späť odosielateľovi, bez ohľadu na to, či sa adresát o uložení zásielky na pošte dozvedel. 

11.4 Dohodu  je možné na základe vzájomnej dohody doplniť alebo zmeniť formou  písomného dodatku, ktorý bude tvoriť neoddeliteľnú súčasť tejto Dohody.

11.5 Zmluvné strany vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
V Trenčíne, dňa..............					V Trenčíne, dňa..............

..........................................					 ................................................
              Kupujúci							Predávajúci 
